เทศบาลตำบลน้ำตกไทรโยคน้อย

น้ำตกไทรโยคน้อย เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 3 ของตำบลท่าเสา ในอำเภอไทรโยค จังหวัดกาญจนบุรี เดิมมีฐานะเป็นสุขาภิบาลน้ำตกไทรโยคน้อยที่จัดตั้งขึ้นใน พ.ศ. 2514 วันที่ 16 พฤศจิกายน พ.ศ. 2514 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ในปี พ.ศ. 2564 เขตเทศบาลตำบลมีประชากร 3,951 คน

พื้นที่เทศบาลตำบลตั้งอยู่ทางทิศเหนือของอำเภอไทรโยค จังหวัดกาญจนบุรี อยู่ห่างจากที่ว่าการอำเภอไทรโยคประมาณ 24 กิโลเมตร ศาลากลางจังหวัดกาญจนบุรีประมาณ 66 กิโลเมตร อยู่ห่างจากกรุงเทพมหานครประมาณ 184 กิโลเมตรตามทางรถยนต์ และประมาณ 210 กิโลเมตรตามทางรถไฟสายใต้ ซึ่งมีสถานีรถไฟน้ำตก คอยให้บริการด้านการเดินทางกับประชาชนในพื้นที่ และป้ายหยุดรถไฟน้ำตกไทรโยคน้อย ที่เป็นป้ายหยุดรถที่สร้างขึ้นใหม่ เพื่อส่งเสริมการท่องเที่ยว เป็นสถานีปลายทางของทางรถไฟสายมรณะ มีขบวนรถท่องเที่ยว 909/910 กท.- าต.(ไทรโยค)- กท. หยุดรับ-ส่ง ทุกวันเสาร์-อาทิตย์และวันหยุดนักขัตฤกษ์ อยู่ใกล้กับน้ำตกไทรโยคน้อย ด้านตะวันตกของเขตเทศบาลมีแม่น้ำแควน้อยไหลผ่านเป็นแหล่งน้ำสำคัญ มีพื้นที่รับผิดชอบ 10.33 ตารางกิโลเมตร

 อ้างอิง 

 แหล่งข้อมูลอื่น 
 เว็บไซต์เทศบาลตำบลน้ำตกไทรโยคน้อย

น้ำตกไทรโยคน้อย
หมวดหมู่:อำเภอไทรโยค